Põltsamaa portselanimanufaktuur

Põltsamaa portselanimanufaktuur oli Põltsamaa kihelkonnas 18. sajandi lõpus tegutsenud portselantooteid valmistanud manufaktuur. Selle manufaktuuri tooted on tuntud kui Põltsamaa portselan. 

1782. aastal rajas Vana-Põltsamaa mõisa omanik Johann Woldemar von Lauw (1708–1786) Põltsamaa ordulinnuse õuele, idamüüri äärdeKuuskemaa, J. 2005. “Balti rokokoo – Tallinna fajanss ja Põltsamaa portselan.– Eesti kunsti ajalugu 2. Tallinn, 193-197 portselanimanufaktuuri, mis tegutses 1800. aastani. Esimese omaniku surma järel omandas 1794. aastal Põltsamaa lossi koos peegli- ja portselanimanufaktuuriga Katariina II abieluväline poeg Aleksei BobrinskiKeevallik , J . 1972. Portselanileide Põltsamaal. –Kunst 42/2. Tallinn, 30-33., kes tööstuse taas jalule aitas.

Manufaktuuris töötasid kuus Saksamaal väljaõppinud meistrit ja kolm eestlast. Kõige olulisemaks peetakse arkanisti (lad. arcanum “saladus”) ehk portselani valmistamise saladuse teadjat Carl Friedrich Wohlfahrti. Veel on mainitud pottseppa, vormijat, kujurit, sinimaalijat ning maalijat.Keevallik, J. 1972. Portselanileid Põltsamaal. – Kunst, 42: 2, 26–33; Pärtma, S. 2013. Põltsamaa portselan. Bakalaureusetöö. Tartu, lk 15 

Põltsamaa portselan on võrdlemisi haruldane. Mitmed leitud portselanesemed asuvad Eesti Tarbekunsti- ja Disainimuuseumis ja Põltsamaa Muuseumis.

Kategooria:Põltsamaa ettevõtted
Kategooria:Põltsamaa kihelkond
Kategooria:Eesti keraamika
Kategooria:Eesti tööstusettevõtted
Kategooria:18. sajand Eestis

 Viited